Diari Oficial de la Generalitat Valenciana


Sumari del DOGV 4618, del 29-10-2003 (2003/11117)

RESOLUCIÓ de 15 d'octubre de 2003, del director de l'Agència Valenciana de Ciència i Tecnologia, per la qual s'amplia el termini de presentació de sol·licituds de renovació de les beques de formació de personal investigador de caràcter predoctoral concedides en virtut de convocatòries anteriors.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4618

Data del DOGV
:   29-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11882


Data del document
:   15-10-2003

Organisme emissor
:   Agència Valenciana de Ciència i Tecnologia

Tipus de document
:   Resolució

Descriptors 

:   * ajuda pública

RESOLUCIÓ de 15 d'octubre de 2003, del director de l'Agència Valenciana de Ciència i Tecnologia, per la qual s'amplia el termini de presentació de sol·licituds de renovació de les beques de formació de personal investigador de caràcter predoctoral concedides en virtut de convocatòries anteriors. [2003/X11447]
  
Per Resolució de 3 de desembre de 2001, del vicepresident segon del Govern Valencià, es van convocar les beques per a la formació de personal investigador de caràcter predoctoral per a l'exercici 2002, i establia en la base 16 de l'annex II que el termini per a presentar les sol·licituds de renovació finalitza tres mesos abans de la finalització del període concedit.
  
Per Resolució d'11 de desembre de 2002, del sotssecretari de l'Oficina de Ciència i Tecnologia de la Presidència de la Generalitat Valenciana, es van convocar les beques per a la formació de personal investigador de caràcter predoctoral per a l'exercici 2003, i establia en la base 14 de l'annex II que el termini per a presentar les sol·licituds de renovació serà durant el mes de setembre de cada exercici pressupostari.
  
No obstant això, esta Agència Valenciana de Ciència i Tecnologia considera que n'és aconsellable l'ampliació fins a una data posterior, en la mesura que no perjudica tercers.
  
Per tot això, en virtut de les facultats conferides pel Decret 43/2003, de 13 de maig, del Consell de la Generalitat Valenciana, pel qual s'aprova el Reglament d'Organització i Funcionament de l'Agència Valenciana de Ciència i Tecnologia, modificat pel Decret 130/2003, d'11 de juliol del mateix òrgan (DOGV, de 15 de juliol), i de la delegació de determinades facultats en el director de la citada Agència, establida en la Resolució de 16 de maig de 2003, del president d'esta entitat, resolc:
  
Únic
  
S'amplia, fins el 30 de novembre de 2003, el termini, per a presentar la sol·licitud de renovació de la beca per a l'exercici 2004, que establix la base 16 de l'annex II de la Resolució de 3 de desembre de 2001, del vicepresident segon del Govern Valencià, per la qual es van convocar les beques per a la formació de personal investigador de caràcter predoctoral per a l'exercici 2002, i en la base 14 de l'annex II de la Resolució d'11 de desembre de 2002, del sotssecretari de l'Oficina de Ciència i Tecnologia de la Presidència de la Generalitat Valenciana, per la qual es van convocar les beques per a la formació de personal investigador de caràcter predoctoral per a l'exercici 2003.
  
DISPOSICIÓ FINAL
  
La present resolució entra en vigor el dia següent de la publicació en el Diari Oficial de la Generalitat Valenciana, però els efectes són des del dia següent a la finalització del termini de presentació de les sol·licituds que establix la respectiva resolució de convocatòria.
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la jurisdicció Contenciosa Administrativa, la present resolució, que esgota la via administrativa, es podrà recórrer potestativament en reposició, o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des de l'endemà de la publicació de la present resolució.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptador des de l'endemà de la publicació de la present resolució.